13.1.2022
ET
Euroopa Liidu Teataja
L 8/37
lammastelt ja kitsedelt saadud loomsete saaduste liitu toomise nõudeid, lisades eritingimused kontrollitud BSE riskiga riigist pärit mäletsejalistelt saadud toodete liitu toomise kohta, kui need on saadud määratlemata BSE riskiga riigist pärit loomadelt.
Nimetatud uusi nõudeid kõnealuste saadetiste liitu toomiseks tuleks neis loomatervise/ ametlike sertifikaatide ja ametlike sertifikaatide näidistes kajastada.
Seetõttu tuleb neid näidiseid vastavalt muuta.
(3)
Lisaks tuleks muuta rakendusmääruse (EL) 2020/2235 III lisa 25. peatükis (näidis MPNT) ja 26. peatükis (näidis MPST) sätestatud, teatavate inimtoiduks ettenähtud lihatoodete kategooriate liitu toomiseks vajalikes loomatervise/ ametlikes sertifikaatides olevaid inimeste ja loomade terviseohutuse kinnitusi, et kajastada täpselt nõudeid, mis on vastavalt sätestatud määruse (EL) nr 999/2001 IX lisa F peatükis ja käsitlevad tehistingimustes peetavate ja looduslike hirvlaste lihast saadud loomsete saaduste liitu toomist ning komisjoni delegeeritud määruse (EL) 2020/692 (7) artiklis 150 ja käsitlevad nende loomade päritoluettevõtet, kellelt värske liha on saadud.
Seetõttu tuleb neid näidiseid vastavalt muuta.
(4)
Rakendusmääruse (EL) 2020/2235 III lisa 27. peatükis on sätestatud loomatervise/ametliku sertifikaadi näidis inimtoiduks ettenähtud vorstikestade liitu toomiseks (näidis CAS).
Vastavalt delegeeritud määruse (EL) 2020/692 artiklile 148 on kõnealuse loomatervise/ametliku sertifikaadi näidise punktis II.2.2 ette nähtud võimalus, et kolmandad riigid või territooriumid või nende tsoonid, kust on lubatud liitu tuua värsket liha ja mis on seetõttu loetletud komisjoni rakendusmääruse (EL) 2021/404 (8) XIII lisas, võivad liitu tuua vorstikestade saadetisi ilma et nad tõendaksid delegeeritud määruse (EL) 2020/692 XXVI lisa punktis 2 sätestatud riskimaandamismeetmete kohaldamist.
Kõnealuse punkti praegune tekst ei ole siiski piisavalt selge vorstikestade päritolupiirkonna osas, kui seda võimalust saab kohaldada.
Selgitamaks et selline võimalus kehtib ainult rakendusmääruse (EL) 2021/404 XIII lisas loetletud tsoonide suhtes, tuleks lisada kestade päritolutsooni kood rakendusmääruse (EL) 2021/404 XIII lisas esitatud kujul.
Seepärast on vaja seda näidist vastavalt muuta.
(5)
Lisaks on rakendusmääruse (EL) 2020/2235 III lisa 28. peatükis (näidis FISH-CRUST-HC) ja 31. peatükis (näidis MOL-HC) sätestatud loomatervise/ametlike sertifikaatide näidised inimtoiduks ettenähtud elusate kalade ja koorikloomade ja nende loomade loomsete saaduste saadetiste ning inimtoiduks ettenähtud elusate kahepoolmeliste molluskite, okasnahksete, mantelloomade, meritigude ja nende loomade loomsete saaduste saadetiste liitu toomiseks Selleks et muuta kõnealuste näidiste märkused selgemaks, tuleks selgelt märkida, et loomsete saaduste saadetised, mis on saadud sellistelt veeloomadelt, kelle puhul tuleb täita punktis II.2 sätestatud loomade terviseohutuse kinnitus, on saadetised, mis ei ole vastavalt delegeeritud määruse (EL) 2020/692 artikli 1 lõikele 6 kõnealuse määruse kohaldamisalast välja jäetud.
Täpsemalt ei nõuta punktis II.2 sätestatud loomade terviseohutuse kinnituste täitmist elusaid veeloomi mittehõlmavate veeloomadelt saadud loomsete saaduste saadetiste puhul, mis tuuakse liitu ja on valmis ilma edasise liidus töötlemiseta otse inimtoiduna kasutamiseks.
Mõiste „edasine töötlemine“ määratlemisega selgitatakse ka selliste saadetistega seotud olukorda.
Seetõttu tuleb neid näidiseid vastavalt muuta.
(6)
Lisaks tuleks komisjoni delegeeritud määrusega (EL) 2021/1705 (9) delegeeritud määruse (EL) 2020/692 artikli 167 punktidesse a ja b ning artikli 169 lõike 3 punkti b tehtud hiljutisi muudatusi kajastada rakendusmääruse (EL) 2020/2235 III lisa 28. peatüki (MODEL FISH-CRUST-HC) ja 31. peatüki (MODEL MOL-HC) loomade terviseohutuse kinnitustes.
Seetõttu tuleb neid näidiseid vastavalt muuta.
(7) Komisjoni 30. jaanuari 2020. aasta delegeeritud määrus (EL) 2020/692, millega täiendatakse Euroopa Parlamendi ja nõukogu määrust (EL) 2016/429 seoses teatavate loomade, loomse paljundusmaterjali ja loomsete saaduste saadetiste liitu toomise ning nende järgneva liikumise ja käitlemise eeskirjadega (ELT L 174, 3.6.2020, lk 379).
(8) Komisjoni 24. märtsi 2021. aasta rakendusmäärus (EL) 2021/404, millega kehtestatakse selliste kolmandate riikide, territooriumide või nende tsoonide loetelud, millest on lubatud liitu tuua loomi, loomset paljundusmaterjali ja loomseid saadusi kooskõlas Euroopa Parlamendi ja nõukogu määrusega (EL) 2016/429 (ELT L 114, 31.3.2021, lk 1).
(9) Komisjoni 14. juuli 2021. aasta delegeeritud määrus (EL) 2021/1705, millega muudetakse delegeeritud määrust (EL) 2020/692, millega täiendatakse Euroopa Parlamendi ja nõukogu määrust (EL) 2016/429 seoses teatavate loomade, loomse paljundusmaterjali ja loomsete saaduste saadetiste liitu toomise ning nende järgneva liikumise ja käitlemise eeskirjadega (ELT L 339, 24.9.2021, lk 40).